Държавен вестник, бр. 90, 2016 г., стр. 73

БРОЙ  90	
Д Ъ Р Ж А В Е Н  В Е С Т Н И К 	
СТР.  73  
1.1.3. осъществява дейности по диагностика 
и лечение на острите и обострените хронични 
заболявания при деца, като извършва прегледи, 
поставя диагноза, назначава и интерпретира 
лабораторните и други изследвания, назначава 
лечение и следи ефекта му чрез контролни пре­
гледи до оздравяването на детето, съответно до 
насочването му към общопрактикуващия лекар 
или за хоспитализация; 
1.1.4. осъществява диспансерно наблюдение 
на деца с хронични заболявания;
1.1.5. осъществява дейности по национални 
и регионални програми и проекти в областта 
на детското здраве;
1.1.6. участва в състава на мултидисципли­
нарни екипи за изготвяне на медико-социални 
планове за интегриран подход към лечението и 
възстановяването на деца с увреждания и хро­
нични заболявания;
1.1.7. при осъществяване на дейността си по­
пълва съответни документи съгласно действащата 
нормативна уредба, в които се отразяват поста­
вената диагноза, резултатите от проведени из­
следвания, проведеното лечение, необходимостта 
от допълнителни изследвания и специализирани 
консултации, насоки за последващо лечение;
1.1.8. осъществява дейността си в рамките 
на компетенциите си на лекар специалист по 
медицинската специалност „Педиатрия“ и в 
съответствие с утвърдената длъжностна харак­
теристика.
1.2. Допълнителни изисквания към специа­
листа педиатър: 
1.2.1. участие в продължаващо медицинско 
обучение.
2. Изисквания към дейността на специали­
занта по педиатрия
2.1. Специализантът по педиатрия осъществява 
дейности по т. 1.1 в рамките на компетенциите 
си на лекар и утвърдената учебна програма за 
придобиване на специалност самостоятелно или 
под контрола на специалист педиатър и съгласно 
утвърдената длъжностна характеристика.
3. Изисквания към дейността на лекар без 
специалност или с друга клинична специалност
3.1. Лекар без придобита специалност може 
да осъществява дейности по т. 1.1 в рамките на 
компетенциите си на лекар самостоятелно или 
под контрола на специалист педиатър съгласно 
утвърдената длъжностна характеристика. 
3.2. Лекар с друга клинична специалност 
има право да извършва диагностично-лечебни 
действия при деца в обхвата на общата си компе­
тентност на лекар и в обхвата на специалността, 
която притежава. 
4. Изисквания за осъществяване на високо­
специализирани дейности
4.1. Високоспециализираните медицински 
дейности в обхвата на медицинската специалност 
„Педиатрия“ се извършват само от специалисти 
педиатри.
4.2. Специалистите, осъществяващи високо­
специализирани дейности в педиатрията, трябва 
да притежават документ за квалификация, издаден 
в съответствие с действащата нормативна уредба.
5. Изисквания към медицинските специалисти, 
осъществяващи здравни грижи
5.1. Специалистите по здравни грижи, участ­
ващи при изпълнението на дейности по т. 1 и 
4, осъществяват дейността си в съответствие с 
професионалните им компетенции, определени 
с наредбата по чл. 7 от Закона за съсловната 
организация на медицинските сестри, акушер­
ките и асоциираните медицински специалисти 
и утвърдената длъжностна характеристика.
5.2. При изпълнение на дейностите те спазват 
утвърдените протоколи и правила за работа. 
6. Лица с немедицинско образование, осъ­
ществяващи професионална дейност в лечебни 
заведения, осъществяват дейността си в рам­
ките на професионалната си компетентност 
и в съответствие с утвърдената длъжностна 
характеристика.
ІІІ. Изисквания за осъществяване на дей­
ността по специалността „Педиатрия“ в лечеб­
ни заведения, осъществяващи извънболнична 
медицинска помощ
1. Изисквания за осъществяване на дейността 
в първичната извънболнична медицинска помощ
1.1. Изисквания към структурата за осъщест­
вяване на дейността в първичната извънболнична 
медицинска помощ:
1.1.1. Устройство и оборудване на помещения­та – 
съгласно изискванията на Наредба № 41 от 2005 г. 
за утвърждаване на „Медицински стандарти по 
обща медицинска практика“ (ДВ, бр. 1 от 2006 г.). 
1.1.2. Медицинска апаратура и оборудване – 
съгласно изискванията на Наредба № 41 от 2005 г. 
за утвърждаване на „Медицински стандарти по 
обща медицинска практика“.
1.1.3. В първичната извънболнична медицин­
ска помощ наблюдението и лечението на деца се 
осъществява от общопрактикуващ лекар.
1.2. Изисквания към процеса на осъществя­
ване на дейността: 
1.2.1. Изисквания за вида и обема медицин­
ски дейности:
1.2.1.1. Препоръчително е наблюдението и 
лечението на децата до 7-годишна възраст в 
първичната извънболнична помощ да се осъщест­
вява от общопрактикуващ лекар със специал­
ност „Педиатрия“ или придобита допълнителна 
квалификация чрез форми на продължаващо 
медицинско обучение в областта на педиатрията.
1.2.1.2. Когато общопрактикуващият лекар 
няма придобита специалност по педиатрия, 
профилактичните прегледи на деца по желание 
на родителя, настойника или лицето, полагащо 
грижи, може да се извършват от лекар с придобита 
специалност „Педиатрия“ от лечебно заведение 
за специализирана извънболнична помощ.
1.2.1.3. В рамките на промоционалната и 
профилактичната дейност общопрактикуващият 
лекар:
1.2.1.3.1. дава необходимата информация на 
родителите за рационално хранене на кърмаче­
то, ползите от изключителното кърмене през 
първите шест месеца и продължителността на 
естественото хранене съгласно приетите норми;